《拜意师墓》
清代·李锴

去年执别清溪头，今年寂灭归一丘。尘中穷达徒相乱，眼底存亡亦太浮。

古洞青萝春黯黯，野田黄雀晓啾啾。客长贫贱亲知少，容易潸然涕泗流。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。